เรื่องร้องเรียน: รถขยะขนาด2ตันของเขตพื้นที่ มาจากถนนบางบอน1 ฝ่าไฟแดงตรงสามแยก ช่วงเวลา04.10น. อันตรายมาก ถ้าเกิดอุบัติเหตุใครจะรับผิดชอบ ฝากหน่วยงานที่รับผิดชอบด้วย
การดำเนินการของเจ้าหน้าที่: สำนักงานเขตบางบอน โดยฝ่ายรักษาความสะอาดฯ ได้ดำเนินการตรวจสอบและแก้ไขข้อร้องเรียนดังกล่าว เรียบร้อยแล้ว รายละเอียดดังนี้  - ได้เรียกพนักงานขับรถเก็บขนมูลฝอย ขนาด 2 ตัน ที่ปฏิบัติหน้าที่ ช่วงเวลา 24.00 น. - 08.00 น. มาสอบถาม พบว่า มีรถ 1 คัน ที่ปฏิบัติหน้าที่จัดเก็บ ขยะหน้าถนนสายหลัก สายรอง และในช่วงเวลาประมาณ 04.00 น. พนักงานกำลังปฏิบัติหน้าที่จัดเก็บขยะหน้าถนนบางบอน 1 ซึ่งรถเก็บขนมูลฝอย ได้จอดชิดซ้ายตรงหัวมุมสัญญาณไฟจราจร เมื่อพนักงานท้ายรถเก็บขยะ ตรงมุมดังกล่าวเสร็จเรียบร้อยแล้ว ทางพนักงานขับรถเก็บขนมูลฝอย จึงได้ เลี้ยวขวาตรงสามแยกถนนบางบอน 1 เพื่อไปเก็บขยะหน้าถนนเอกชัย ฝั่งเลขคี่ โดยไม่ทันสังเกตเห็นว่าสัญญาณไฟเปลี่ยนไปเป็นสีแดงแล้ว และในขณะนั้น รถที่วิ่งสัญจรผ่านไป-มา ยังไม่มี จึงตัดสินใจเลี้ยวขวาเพื่อไปจัดเก็บขยะดังกล่าว   - ทางกลุ่มงานรักษาความสะอาด 1 ได้เรียกพนักงานขับรถเก็บขนมูลฝอยมา  ว่ากล่าวตักเตือนด้วยวาจาในเบื้องต้นและคาดโทษไว้มิให้กระทำเช่นอีก  - ขอยุติเรื่องกรณีดังกล่าว
ความเห็นของผู้แจ้ง: ช่วยระมัดระวังด้วย ความคิดที่ว่าไม่มีรถแต่รถผมมาทางไฟเขียวคือถ้าชนมาจะทำยังไง ควรอรบมการพนักงานขับรถให้ดี เกิดอุบัติเหตุมารับผิดชอบไหวไหมครับ
พื้นที่: แขวงคลองบางบอน เขตบางบอน กรุงเทพมหานคร